cyanic-selkie/wikianc huggingface dataset:
Lužitėnų kultūra
Kultūra
Gyventojai vertėsi žemdirbyste ir gyvulininkyste, t. p. medžiokle, žvejyba. Žemę dirbo mediniu arklu, pradėtas naudoti plūgas, augino kviečius, rugius, avižas, pupas, žirnius. Iš atvežtinės bronzos gamino kirvius, pjautuvus, peilius, kalavijus, iečių antgalius, papuošalus. Kai kuriose srityse plito aukso dirbiniai. VII a. pr. m. e. – VI a. pr. m. e. pradėta apdirbti geležį, jos apdirbimas pirmojo tūkstantmečio pr. m. e. antroje pusėje išplito. Naudojo lipdytą keramiką: amforas, ąsočius, puodelius. Lietuvoje jos rasta Kurmaičių kapinyne.
Ariogalos seniūnija
Geografija
Seniūnija yra daugiausia Rytų Žemaičių plynaukštėje. Paviršius lengvai kalvotas, išraižytas gilių upių slėnių.
Pro seniūniją teka Dubysa ir jos intakai – Kirkšnovė, Gynėvė, Palonas, Šventupis, Taurupys. Pietvakariniame pakraštyje prasideda Nemuno mažųjų intakų baseino upės – Mituva, Alsa, Šaltuona. Ežerų nėra, bet yra vienas didesnis Plikių tvenkinys.
Thomas William Rhys Davids
Breslau, Vokietijoje studijavo Sanskritą, 1863 metais kaip valstybės tarnautojas buvo išsiųstas į Šri Lanką, kur pirmą kartą susidūrė su Pali tekstu. Dalyvavo senosios Šri Lankos sostinės Anuradhapuros kasinėjimuose. Ima rinkti įvairius įrašus ir manuskriptus bei aprašyti juos Royal Asiatic Society (Karališkosios Azijos draugijos) žurnale. Vėliau dėl nesutarimų su vyresnybe Davidsas atleidžiamas ir grįžta į Angliją. Čia jis įkuria Pali text society (Pali tekstų draugiją) ir tampa Pali kalbos profesoriumi Londono universitete. 1905 m. jam pasiūloma vadovauti Lyginamosioms religijų studijoms Mančesterio universitete.
Katarina Witt
Katarina Vit (, labiau zinoma kaip „Kati“, g. 1965 m. gruodžio 3 d. Štakene, netoli Berlyno, Rytų Vokietijoje) – vokiečių dailiojo čiuožimo sportininkė ir olimpinė, pasaulio bei Europos čiuožimo čempionė. Viena iš visų laikų sėkmingiausių čiuožėjų.
Biografija
K. Vit mokėsi Chemnice, talentingų jaunų sportininkų mokykloje „Kinder-und Jugendsportschule“. Jos motina dirbo ligoninėje fizioterapeute, o tėvas dirbo ūkininku. Čiuožia nuo penkerių metų.
Karjera
Tapo pasaulio čempione 1984, 1985, 1987 ir 1988 m. ir 1982 ir 1986 m. pasaulio čempionate pelnė sidabro medalius. Taip pat laimėjo šešis Europos čempionatus.
Jadvyga Čiurlionytė
Veikla
Tyrė ir sistemino lietuvių liaudies melodijas. 1940 m. „Tautosakos rinkėjo vadove“ paskelbė jų sisteminimo principus. Tyrimų rezultatus apibendrino monografijoje „Lietuvių liaudies dainų melodikos bruožai“ (1966 m. rusų kalba, 1969 m. lietuvių kalba, LTSR valstybinė premija, 1969 m.) Užrašė apie 4000 lietuvių liaudies dainų, parengė spaudai jų rinkinių, kurie paskelbti 1938 m., 1948 m., 1955 m. Suredagavo S. Stanevičiaus ir A. Juškos surinktas lietuvių dainų melodijas (abu rink. 1954 m.), rengė C. Bartscho rinkinį „Dainų balsai“ (baigė L. Burkšaitienė ir V. Daniliauskienė, išleistas 2000 m.).
Aaron Burr
1804 metais, vis dar eidamas viceprezidento pareigas, Buras dvikovoje nužudė Aleksandrą Hamiltoną.
Don't Cha
Singlo turinys
JAV skirtas CD singlas
JAV Perleidimas
The Walt Disney Company
The Walt Disney Company – stambiausia žiniasklaidos ir pramogų bendrovė pasaulyje pajamų atžvilgiu. Įmonę įsteigė broliai Voltas Disnėjus ir Rojus Disnėjus 1923 m. Bendrovė buvo įsteigta, idant taptų pirmaujančia animacijos pramonės atstove ir tik vėliau ji pradėjo plėstis į filmų pramonę bei žiniasklaidos ir pramogų verlsą. Ši bendrovė labiausiai žinoma dėl filmų studijos produkcijos – The Walt Disney Motion Pictures Group. Šiuo metu ji yra viena didžiausių ir labiausiai žinomų filmų studijų Holivude.
Trogiras
Istorija
1997 m. Trogiras įtrauktas į UNESCO Pasaulio paveldo sąrašą.
Dovinė
Dovinė – upė Lazdijų, Alytaus ir Marijampolės rajonuose, vienas vandeningiausių Šešupės intakų. Prasideda mažame ežerėlyje prie Balėnų kaimo. Prateka virtinę ežerų: Bebrų, Senkučio, Dusios, Simno, Žuvinto. Žemupyje kerta Amalvos pelkynus. Įteka į Šešupę ties Netičkampiu.
Jonas Chodzinskis
Biografija
1638 m. ir 1642-1643 m. Vilniaus universitete dėstė poetiką, retoriką, etiką, 1640-1641 m. fiziką, 1641–1642 m. metafiziką, 1643-1645 m. hebrajų kalbą, 1643-1646 m. poleminę teologiją. 1642-1644 m. Vilniaus akademijos spaustuvės prefektas. 1652 m. dėstė Polocko, 1653-1654 m. Naugarduko jėzuitų kolegijose. Per Abiejų Tautų Respublikos karus su Rusija ir Švedija emigravo į Gdanską. Grįžęs 1658–1659 m. dėstė Kražių, 1659–1660 m. Pašiaušės jėzuitų kolegijose.
Žiežmarių sinagoga
Istorija
Tarpukariu miestelyje vėl veikė viena sinagoga, kurios pastatas išlikęs iki mūsų dienų. Tai viena iš keturiolikos Lietuvoje išlikusių medinių sinagogų. Ši sinagoga žydų statyta XIX a. viduryje, jos architektūroje jaučiama romantizmo įtaka. Kilus gaisrui, 1920 m. – atstatyta. Monumentalaus tūrio, ištęsto stačiakampio plano sinagogos vyrų salę apšviečia 18 arkinių langų. Šioje salėje centrinėje dalyje išlikusios dvi iš keturių kolonų, tarp kurių buvo įkomponuota bima. Moterų galerijoje sinagogos antrame aukšte išlikę arkinės angos.
Periodinės cheminių elementų sistemos IVB grupė
Periodinės elementų sistemos 4-tai grupei priklauso titanas, cirkonis, hafnis ir tik 1964 m. sukurtas elementas ruterfordis. Grupė taip pat kartais vadinama titano grupe. Visi elementai priskiriami metalams.
Machtergraifungas
Istorija
1932 m. vyko nauji rinkimai į Veimaro respublikos prezidento postą. Juo antrą kartą buvo išrinktas P. fon Hindenburgas. 1933 m. Vokietijoje prasidėjo politiniai neramumai, kilę daugiausia dėl prastos Vokietijos ekonominės padėties: Vokietijoje keli milijonai žmonių neturėjo darbo, tūkstančiai verslininkų ir žemdirbių buvo sužlugdyti, pinigai nuvertėję ir kainos pakilusios. A. Hitlerio partija pažadėjo panaikinti nedarbą, be to, jie atvirai priekaištavo Versalio sutarčiai ir norėjo nutraukti kontribucijų mokėjimą užsieniui. Taip pat, to meto Vokietijoje nebuvo konstitucijos, kuri galėtų užtikrinti stiprią vyriausybę. A. Hitleris tapo populiariausiu vadovu po P. fon Hindenburgo. Kadangi rinkimus į Reichstagą 1932 m. laimėjo nacionalsocialistai (nacistai), P. fon Hindenburgas paskyrė A. Hitlerį reichskancleriu.
Arvydas Malcys
Biografija
2004 metais tarptautiniame kompozitorių konkurse "Sinfonia Baltica" Rygoje autorius laimėjo trečiąją premiją už kūrinį "Virš mūsų tik dangus" simfoniniam orkestrui, 2005 m. Juozo Karoso kompozicijos konkurse - pirmąją premiją už Koncertą fortepijonui ir kameriniam orkestrui, 2006 m. kompozitorių konkurse "Mozart 250" Maskvoje - Dirigento prizą už kompoziciją "In memoriam" styginių orkestrui, 2008 m. Juozo Karoso kompozicijos konkurse - pirmąją premiją už kūrinį "Saxchord" tenoro saksofonui ir styginių kvartetui; 2007 m. kompozicija "Cantus sirenum" pelnė antrą vietą Tarptautinio Haifos fleitos festivalio konkurse. 2009 m. kūrinys "Narcizas" laimėjo atranką į privalomą programą tarptautiniame Max Rostal altistų konkurse Berlyne 2009 m. Kompozitorius yra išleidęs devynis autorinius CD.
Atliekų tvarkymas
Atliekų tvarkymo metodai
Kokie atliekų tvarkymo metodai taikomi, priklauso nuo atliekų pobūdžio, aplinkinių žemių panaudojimo bei prieinamo žemės ploto. Pavyzdžiui, Australijoje, kurioje bendras gyventojų tankis yra santykinai mažas, atliekos daugiausiai šalinamos sąvartynuose, tuo tarpu Japonija pagal plotą yra mažesnė šalis su didesniu gyventojų tankiu, todėl šioje valstybėje labiau įprasta atliekas deginti, nes nepakanka ploto sąvartynams.
Sąvartynai
Šiuolaikiniuose sąvartynuose taikomos priemonės sulaikyti nutekėjimą, pvz., paviršius padengiamas molio ar plastikiniu sluoksniu. Atliekos paprastai suspaudžiamos, kad būtų didesnis tankumas, kas suteikia sąvartynui stabilumo, bei uždengiamos nuo kenkėjų ir vėjo. Daugeliui sąvartynų, juos uždarius, įtaisoma dujų surinkimo sistema, dujos išpumpuojamos per vamzdžius ir sudeginamos ar panaudojamos generuojant elektros energiją. Šių dujų sudeginimas laikomas priimtinesniu variantu nei tiesiog paleidimas į atmosferą, nes metanas yra stipresnės šiltnamio dujos nei anglies dioksidas.
Deginimas
Deginimo metodas ypač populiarus valstybėse su ribotu žemės plotu. Švedija laikoma šios praktikos lydere per paskutinius 20 metų, kiti pavyzdžiai – Japonija, Danija.
Deginimas gali būti atliekamas tiek individualiu, tiek pramoniniu mastu. Laikomas praktišku metodu pašalinti tam tikras sveikatai pavojingas atliekas, pvz., biologines medicinines atliekas, nors tuo pačiu vertinamas prieštaringai kaip skatinantis taršą dujinėmis emisijomis.
Žaliavų išgavimas
Kai kuriose ekonomiškai besivystančiose šalyse žaliavų išgavimas dideliais mastais vyksta neoficialioje formoje, kai gyventojai patys pertikrina sąvartynus ir pan. sukauptas atliekas, ieškodami daiktų, kuriuos gali parduoti ar patys pasinaudoti. Kai kuriose valstybėse tokia praktika nuima didelį darbo krūvį nuo atliekų tvarkymo institucijų, todėl būta bandymų ją integruoti į oficialias atliekų tvarkymo sistemas. Ši praktika yra palyginus pigi ir padeda sumažinti skurdą, tačiau kelia grėsmę ja užsiimančių žmonių sveikatai, dėl pavojaus užsikrėsti ar apsinuodyti, todėl išsivysčiusiose šalyse nelaikoma tinkama.
Nanomokslai
Nanomokslai  – mokslų grupė, tirianti objektus ir reiškinius nanometrų lygmenyje. Nano ( 'nykštukas') apibūdina milijardąsias metro dalis. Šiame lygmenyje tiriami atomai, molekulės ir klasteriai.
Šiaurės Korėjos ir Pietų Korėjos santykiai
Kim Džong-ilo valdymas, Saulės Šviesos politika
Po Kim Ir Seno mirties 1994 m., Šiaurės Korėjos vadovu tapo jo sūnus Kim Džong-ilas. Jau pirmieji jo valdymo metai parodė, kad nesiekiama jokių žymesnių reformų santykiuose su Pietų Korėja.
Siekdama mobilizuoti gyventojų paramą, 1996 m. balandį Šiaurės Korėjos vadovybė paskelbė nebesilaikysianti 1953 m. paliaubų ir pasiuntė karinius dalinius į demilitarizuotą zoną. Krizė buvo sureguliuota po ilgų derybų, kuriose dalyvavo JAV ir Kinija.
Marija Šerienė
Biografija
1992 m. Lietuvos krikščionių demokratų partijos narė, valdybos narė, 1998–2003 m. Moderniųjų krikščionių demokratų sąjungos narė, partijos valdybos narė.
Helen & Joseph
1972 metais nacionalinėje atrankoje nugalėję 5 priešininkus, ginti šalies garbę 1972 m. „Eurovizijoje“ išvyko „Helen & Joseph“ duetas su daina „L-imħabba“. Konkurse atlikėjai surinkę 48 taškus, užėmė 18 vietą. Iš karto po konkurso dalyvavimo „Joseph ir Helena“ išsiskyrė ir sugrįžo prie savo solo karjerų.
Luís Fabiano
Karjerą pradėjo gimtojo Kampinaso Associação Atlética Ponte Preta klube. 2000 m. išvyko į Prancūziją, bet neįsitvirtino Reno klube. Grįžęs į Braziliją žaidė San Paulo klube, kuriame buvo vienas pagrindinių puolėjų. 2002 m. tapo rezultatyviausiu Brazilijos čempionato futbolininku. 2005 m. vėl išvažiavo į Europą, šįsyk Sevilijos klubą Ispanijoje, kur taip pat žaidė rezultatyviai.
Marijampolės futbolo arena (maniežas)
Istorija
2008 m. liepos 6 d. atidarytas maniežas. Toks maniežas buvo pirmas Baltijos šalyse. Manieže įrengta apšvietimo sistema, pilnų matmenų dirbtinės dangos futbolo aikštė leidžia žaisti futbolą ištisus metus. Manieže taip pat įrengti bėgimo takai lengvaatlečiams, yra persirengimo kambariai su dušais ir masažo kambarėliais.
Jerome David Salinger
Antrasis pasaulinis karas
1941 m. Salingeris pradėjo susitikinėti su Oona O’Neill, dramaturgo Eugene O’Neill dukterimi. Be to, Selingeris jai rašė labai ilgus ir romantiškus laiškus. Jų santykiai pasibaigė, kai Oona pradėjo susitikinėti su Charlie Chaplin, su kuriuo ji vėliau susituokė. 1941 m. pabaigoje Salingeris trumpai dirbo Karibų kruiziniame laive veiklos vadovu ir galbūt atlikėju. Tais pačiais metais D. Salingeris pradėjo siųsti savo noveles „The New Yorker“. 1941 m. gruodį dienraštis sutiko išspausdinti „Mažąjį Medisono sukilimą“, istoriją apie nepatenkintą paauglį, vardu Holden Caulfield. Japonijai surengus išpuolį prieš JAV pajėgas Perl Harbore, kūrinys buvo pripažintas „nespausdinamu“, ir novelė iki pat 1946 metų nepasirodė žurnale. 1942 m. pavasarį, praėjus keliems mėnesiams po to, kai Jungtinės Valstijos įsitraukė Antrąjį pasaulinį karą, D. Salingeris buvo paimtas į JAV kariuomenę, kur jis kovojo 12-ajame pėstininkų pulke.
Saigonas (upė)
Saigonas įteka į Niabės upę Hošimino mieste.
Gaznis
Istorija
Miestas žinomas nuo VII amžiaus. Anksčiau vadinosi Gazna.
Ametistinė lakabudė
Lapuočių, spygliuočių miškai, parkai. Vasara, ruduo. Sporos dygliuotos (dygliai iki 2 μm ilgio), apvalios.
Taršino šventyklos
Istorija
Pastatytos apie 2800 m. pr. m. e.
Iki 1920 m. buvo iškasinėta daug vertingų priešistorės radinių, taip pat įžymi „Stora dama“ − kaip manoma, Motinos Deivės atvaizdas.
Sacred Books of the East
Dabar visi šie tekstai ir vertimai laisvai prieinami .pdf pavidalu bei internete.
Born This Way (daina)
Vaizdo klipas
Klipo pradžioje daina dar neskamba, nes vyksta įžanga (prologas), kurioje Gaga pasakoja nežemiškos rasės sukūrimo istoriją; „Ji neprisiima išankstiniu nusistatymu, jokių teismų, ir turi beribę laisvę“.
Prologas baigiasi kai GaGa apklausia: „Kaip aš galiu apsaugoti kažką būdama tokia tobula, be blogio? „.
Gaudžiočiai
Gaudžiočiai – kaimas šiaurės rytinėje Akmenės rajono savivaldybės dalyje, 2 km į vakarus nuo Naujosios Akmenės.
Apepis
Egiptiečių mitologijoje Apepis (Hapis) – vienas iš keturių Horo sūnų. Laidotuvių literatūroje pomirtiniame pasaulyje dievas, saugantis dievo Ozyrio sostą. Ant laidotuvių indų vaizduojamas su paviano galva. Kartu su Neftide saugo mirusiojo plaučius. Laidojimo kameroje statulėle buvo talpinama prie šiaurinės sienos.
Rogožainių Malė
Rogožainių Malė – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimas yra apie 6 km į pietus nuo Vižainio, apie 30 km į šiaurę nuo Suvalkų ir 138 km į šiaurę nuo vaivadijos centro Balstogės.
Zaluskie Koronė
Zaluskie Koronė  – kaimas Lenkijos šiaurės rytuose, Bransko valsčiuje, Bielsko apskrityje, Palenkės vaivadijoje. Kaimas yra apie 7 km į šiaurės rytus nuo Bransko, apie 20 km į vakarus nuo Bielsko ir apie 41 km į pietvakarius nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Adomo Mickevičiaus slėnis
thumb|right|250px|A. Mickevičiaus akmuo Adomo Mickevičiaus slėnis – slėnis, esantis Ąžuolyno parke Kaune. Slėnyje vyksta kultūriniai renginiai.
Austral Líneas Aéreas
Austral Líneas Aéreas priklauso šie lėktuvai:
Kauno apgultis
Istorija
1658 m. rudenį nutrūkus paliauboms ir atsinaujinus karo veiksmams, Kaunas iš karto tapo lietuvių atakų objektu. Kaip rašo rusų šaltiniai, visi keliai iš miesto buvo užblokuoti. 1658 m. lapkričio 7 d. carui prisiekusi ir neprisiekusi šlėkta bei Kauno pavieto reguliarios kariuomenės daliniai apsupo miestą. Jie turėjo lengvų patrankų ir granatų, kuriomis apšaudė miestą ir jo bokštus. Lapkričio, gruodžio mėnesiais ir 1659 m. sausį penkis kartus buvo nesėkmingai šturmuota, kastasi po miesto siena, vienas tunelis susprogdintas paraku, padegtos medinės miesto sienos ir bokštai.
Sting
Per savo karjerą Stingas išbandė įvairius muzikos stilius. Į savo kūrybą muzikantas įtraukė džiazo, regio, klasikinės, naujojo amžiaus ir worldbeat muzikos elementus. Kaip solo atlikėjas ir "The Police" grupės narys, Stingas gavo šešiolika Grammy apdovanojimų, pirmąjį iš jų 1981 metais už geriausią instrumentinį roko atlikimą. Atlikėjas ir autorius taip pat buvo tris kartus nominuotas Oskarui už geriausia dainą. Stingas įrašytas į „Rokenrolo šlovės muziejų“ Klivlende bei į „Dainų autorių šlovės muziejų“ (Songwriters Hall of Fame) Niujorke.
Gintautas Gegužinskas
Gintautas Gegužinskas (g. 1961 m. gruodžio 21 d. Garliavoje, Kauno rajonas) – Lietuvos ir Pasvalio rajono savivaldybės politinis bei visuomenės veikėjas.
Sting
1990–1999
1991 metais Stingo išleistas albumas „The Soul Cages“, skirtas neseniai mirusiam tėvui. Ilgainiui albumas tapo platininiu. Tais pačiais metais Stingas vedė Trudie Styler, o Northumbria University apdovanojo jį muzikos garbės daktaro laipsniu. 1991-aisiais pasirodė Stingo daina „Come Down in Time“, įrašyta albume „Two Rooms: Celebrating the Songs of Elton John & Bernie Taupin“. Šį albumą 1991 metų spalio 22 dieną išleido „Polydor“ įrašų kompanija. Taip pat 1991-aisiais vokiečių kompanija Deutsche Grammophon įrašė Sergejaus Prokofjevo pasaką "Petia ir Vilkas", kurios tekstą skaitė Stingas, o muziką atliko Claudio Abbado ir Europos kamerinis orkestras. Šis įrašas buvo panaudotas kaip garso takelis animaciniame filme „Peter and the Wolf: A Prokofiev Fantasy“ (Petia ir vilkas: Prokofjevo fantazija).
1993-iaisiais Stingas išleido albumą „Ten Summoner's Tales“, kuris tapo triskart platininiu. Tais pačiais metais albumas buvo nominuotas „Merkurio prizui“ (Mercury Prize), o 1994-aisiais „Grammy“ apdovanojimui už geriausią metų albumą. Jo pavadinimas tai žodžių žaismas tarp Stingo pavardės (Sumner) ir pasakos „The Canterbury Tales“ pavadinimo. Singlas „Fields Of Gold“ susilaukė pasisekimo radijuje.
1994-ųjų Britų apdovanojimų ceremonijoje (Brit Awards) Londone, Stingas pripažintas geriausiu britų atlikėju (Best British Male).
Tais pačiais metais, kartu su brazilų kompozitoriumi Tom Jobim, Stingas atliko dainą „How Insensitive“ „Red Hot + Rio“ prodiusuotame „Red Hot Organisation“. Jis taip pat bendradarbiavo su populiariu Graikijos atlikėju George Dalaras ir sudalyvavo keliuose koncertuose Atėnuose.
2000–2009
2001-ųjų vasarį Stingas laimėjo dar vieną Grammy už dainą „She Walks This Earth“, daina „After The Rain Has Fallen“ pateko į Top-40. Kitas muzikanto projektas įrašyti albumą Toskanoje. CD ir DVD albumai, kuriuose skambėjo mėgstamiausios Stingo dainos „Roxanne“ ir „If You Love Somebody Set Them Free“, pavadinti „On Such a Night“. Koncertas, kuris turėjo įvykti 2001 metų rugsėjo 11-ąją, buvo sustabdytas dėl teroristinių išpuolių Amerikoje. Transliacija vyko ir internetu, tačiau ji nutraukta atlikus vos vieną dainą (tai buvo perdaryta „Fragile“ versija). Visgi vėliau koncertas buvo pratęstas, o albumas išleistas lapkritį, tačiau jau ne „On Such a Night“ pavadinimu, o „...All This Time“. Jis skirtas žuvusiems rugsėjo 11-ąją.
2010+
Du gyvo garso pasirodymai, remiami Amex, įvyko 2011-ųjų vasario 15 ir 19 dienomis. Dar dvi festivalių datos Pietų Amerikoje: vasario 23-ąją „Explana.da Monumental Lima“ Peru ir vasario 25 d-ąją „Viña del Mar International Song Festival“ Čilėje.
Parakaso nacionalinis rezervatas
Parakaso nacionalinis rezervatas  – saugoma teritorija vakarų Peru, Ikos departamente, Ramiojo vandenyno pakrantėje ties Parakaso pusiasaliu.
Rezervatas taip pat žymus savo archeologinėmis vertybėmis – Parakaso kandeliabru, Parakaso kultūros radiniais.
Betygalos seniūnija
Geografija
thumb|left|Seniūnijos riboženklis nuo Ariogalos pusės
Seniūnija yra Rytų Žemaičių plynaukštėje. Vakaruose paviršius leidžiasi į gilų Dubysos slėnį.
Fotojuosta
Fotoemulsija
Fotoemulsija – sidabro halogenidų grūdelių ir apsauginio koloido mišinys, fotografijos želatinos pagrindu.
Afrikinė tiama
Morfologija
Kamienas ilgas, iki 40 m aukščio bešakis. Žievė pilkai ruda, stora, iki 4 cm. Lapai plunksniškos formos, dideli, iki 50 cm ilgio, o lapeliai apie 16-32 cm ilgio ir jų galuose smailėjantys.
Fotojuosta
Juostos matmenys
Išplėstinė fotosistema  – 24 mm pločio fotojuosta.
Atostogos Amerikoje
Atostogos Amerikoje – 1984 m. Italijoje sukurta komedija.
Andes Líneas Aéreas
Bendrovė turi du McDonnell Douglas MD-82 lėktuvus.
Vazirabadas
Istorija
XVIII a. pradžioje šiose vietovėse ėmė apsigyventi sikhai. XIX a. viduryje britų kolonistai užėmė kraštą ir nuvertė sikhų valdžią. 1947 m. suformavus Indijos ir Pakistano valstybes, hinduistai ėmė bėgti į rytus, o musulmonai į vakarus, apylinkėse vyko nežymus pilietinis karas.
Alatėja
Graikų mitologijoje Alatėja – tiesos, teisingumo ir nuoširdumo deivė. Dzeuso duktė. Jai priešingos deivės Dolos apgavystės personifikacija, Apatė – apgaulė, Pdeudologoi – melas.
Madleno kultūra
Kultūra
Šiaurės Europoje dažniausiai medžioti šiauriniai elniai, gauruotieji raganosiai, laukiniai arkliai. Iš kaulų ir ragų gaminti medžioklei ir ūkiui reikalingi įrankiai, greta minėtų, dar vienašoniai ir dvišoniai žeberklai, kapliai ir kt. Madleno kultūros žmonės buvo medžiotojai, rinkėjai, žvejai. Gyveno urvuose ir uolų priedangose, stovyklose prie upių. Urvų sienos tapytos monochrominiais ir polichrominiais gyvūnų (elniai, arkliai, ožkos, žuvys ir kt.), rečiau žmonių atvaizdais. Rasta daugiau kaip 100 urvų su sienų tapyba. Žymiausi – Altamiros, Lasko urvai.
Vištyčio sinagoga
Istorija
Per sovietmetį dar buvo išlikusi vakarinė sinagogos siena. Galutinai siena buvo pradėta ardyti apie 1984 m. Vištyčio vidurinei mokyklai gavus mokslo reikmėms iš kolūkio nurašytą kombainą, prie sinagogos buvo pradėtas statyti šiam kombainui garažas.
Novosibirskas
Kultūra ir švietimas
Mieste yra didžiausios Rusijoje operos ir baleto teatras (НОВАТ), muzikinės komedijos, jaunimo, lėlių, dramos teatrai, kultūros galerija, filharmonija, cirkas. Muziejai: kraštotyros, geologijos, zoologijos, Sibiro istorijos ir etnokultūros.
Kuros-Arakso kultūra
Kultūra
Gyventojai vertėsi žemdirbyste (sėti kviečiai ir miežiai, auginti linai) ir gyvulininkyste. Naudojo arklą ir akėčias, kauptuką, trinamąsias girnas. Keramika – įv. formų, gludinta, puošta reljefiniais spiralės ir koncentrinių žiedų motyvais bei raižyta geom. ornamentais. gyvenvietėse randama antropomorfinių ir zoomorfinių figūrėlių, tarp jų dažnai aptinkama molinė jaučio statulėlė. Kuros-Arakso kultūros žmonės mokėjo lydyti bronzą ir apdirbti metalą. Ankstyvajame Kuros-Arakso kultūros periode pastebima Rytų Anatolijos kultūrų įtaka, vėlyvajame – sąsajų su vėlesne Harapos kultūra.
LITNET
Jungia Lietuvos mokymo, mokslo ir tyrimo institucijas. Teikia duomenų perdavimo ir interneto paslaugas aukštosioms mokykloms, mokslo institutams, kitoms akademinėms įstaigoms, švietimo ir kultūros įstaigoms, bibliotekoms ir muziejams.
Istorija
1991 m. spalį tinklas pradėjo veikti. Įrengtas X.25 palydovinio ryšio kanalas tarp Oslo universiteto ir Matematikos ir informatikos instituto Vilniuje.
Mokslinis tyrimas
Mokslinių tyrimų etika
Mokslinėje sistemoje kartkartėmis pasireiškia ir neigiamos tendencijos, bloginančios mokslinių tyrimų kokybę bei menkinančios gautų išvadų patikimumą. Labiausiai paplitę yra įvairūs etikos pažeidimai – duomenų klastojimas, šališkumas, nepagrįstos išvados ir kt.
Juozapas Chodzka
Biografija
1831 m. sukilimo dalyvis, sukilėliai buvo numatę jį skirti Vilniaus komendantu. Sukilimui pralaimėjus, užtartas vyresniųjų karininkų, įvertinusių jo gabumus, išvengė arešto, bet buvo priverstas palikti Vilnių ir dirbti Moldavijoje ir Valachijoje. 1840 m. perkeltas į Kaukazą, kur dirbo Kaukazo topografijos skyriuje, buvusiame Rusijos imperijos kariuomenės Kaukazo korpuso sudėtyje. 1847-1853 m. atliko trianguliacinius matavimus pietų Kaukaze, 1854 m. Armėnijoje, 1859-1866 m. šiaurės Kaukaze, vėliau užkubanėje. Per 14 sunkių kalnuose praleistų metų atliktas milžiniškas darbas: tiksliai nustatyti 1386 taškų – daugelio viršukalnių – geografinė padėtis ir aukštis virš jūros lygio. Tai buvo pagrindas geram regiono žemėlapiui. Tai buvo pirmasis geodezinis ir geografinis Kaukazo tyrimas, už kurį J. Chodzkai 1853 m. suteiktas generolo majoro, o 1862 m. generolo leitenanto laipsnis. Vienas pirmųjų europiečių, 1850 m. rugsėjo 18 d. užkopusių į Ararato kalną. 1867 m. išėjo dimisijon.
Lipnikas (reikšmės)
Lipniku vadinamos šios Lenkijos gyvenvietės:
Melsvoji melvenė
Melsvoji melvenė (Molinia caerulea) – miglinių (Poaceae) šeimos augalų rūšis.
Lygintuvas
Istorija
Nėra aišku, kada lygintuvai išrasti, tačiau spėjama, kad tai įvyko Kinijoje prieš kelis tūkstančius metų.
Marinavo Kolonija
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.
Antanas Matulas
Biografija
1974 m. baigė Pernaravos vidurinę mokyklą ir įstojo į Panevėžio A. Domaševičiaus medicinos mokyklą. 1975–1977 m. tarnavo tarybinėje armijoje. Grįžęs iš armijos, 1979 m. su pagyrimu baigė medicinos mokyklą. 1987 m. baigė Kauno medicinos institutą ir įgijo gydytojo specialybę.
Jautmalkė
Jautmalke vadinamos gyvenvietės Kelmės rajone:
Algirdas Sliesaravičius
Pedagoginė veikla
Įkūrė dvi mokslines laboratorijas: 1975 m. Lietuvos žemdirbystės institute Genetikos ir citologijos, o 1997 m. – LŽŪU Genetikos ir biotechnologijos. Sukūrė pašarinių žolių genetikos mokyklą. 11 doktorantų darbų vadovas. Su bendraautoriais parašė knygų lietuvių kalba: „Ateities derlius – kas tai?” „Tinkamiausios augalų veislės ir jų auginimo ypatumai”, „Sojos”, „Genetikos laboratoriniai darbai”, „Genetikos uždaviniai”. Parašė apie 250 mokslinių ir 100 mokslo populiarinimo straipsnių.
Sumatra
Priešistorė
Maždaug prieš 5000 metų Kinijos žemyninės dalies gyventojai migravo į rytus ir apsigyveno Taivane. Maždaug 2000 m. pr. m. e. prasidėjo austraneziečių migracija iš Taivano į Filipinus. Dar viena migracijos banga iš Filipinų pasiekė Timorą ir Sulavesį, o iš čia ir kitas Indonezijos salyno salas, įskaitant Sumatrą.
Gyventojai
Kitos Sumatros kalbos taip pat priklauso malajų–polineziečių kalboms, tačiau kitoms grupėms:
Augalija
Saloje kaip endeminė rūšis savaime auga Arnoldinė raflezija (Rafflesia arnoldii) – jos žiedas laikomas vienas didžiausių tarp kitų žydinčių augalų rūšių.
Latvijos transportas
Keliai
Latvijoje yra 3 kategorijų kelių tipai: magistraliniai (A-kategorijos), pirmos (regioniai; krašto) ir antros klasės (vietinės reikšmės) keliai.
Oro uostai
Grįsti oro uostai:
2438 iki 3047 m: 1
Kita
bendras: 6 laivai (1000 GRT ir didesnio tonažo) bendras tonažas 30119 GRT/30572 DWT
Canadian Singles Chart
Canadian Singles Chart – Kanados singlų topas, kuriam informaciją surenka Nielsen SoundScan. Kiekvieną trečiadienį topas paskelbiamas žurnale „Jam!“.
Maurice Bloomfield
Biografija
1881 m. grįžo į Hokinso universitetą asocijuotu profesoriumi (associate professor). Gana greitai tapo sanskrito ir lyginamosios filologijos profesoriumi.
TA
ta gali reikšti:
Amaliai (Šiauliai)
Istorija
Tarpukariu kaimas priklausė Šiaulių apskričiai.
Benediktas Morikonis
Grafas Benediktas Morikonis (1750 - 1839, ), Morikonių giminės didikas, Lietuvos Didžiosios kunigaikštystės ir carinės Rusijos valstybių veikėjas.
Kalnų Karabacho istorija
Rusijos sudėtyje
Kadangi gyventojų surašymo metu buvo nustatyta, kad Kalnų Karabache, išskyrus sostinę Šušą, didžioji dauguma yra armėnai, Rusija čia įkūrė Armėnų provinciją, į kurią skatino sugrįžti armėnus iš Persijos. Tačiau sugrįžo labai nedaug.
Heteroglosija
Kalbos požiūriai
M. Bachtino požiūriu, bet kokia kalba, susiskirsto į daug balsų: „socialinius dialektus, charakteristinės grupės elgesį, profesionalius žargonus, bendrąsias kalbas, įvairias amžiaus grupių kalbas, tendencingas kalbas, valdžios institucijų kalbas, kalbas iš įvairių visuomenės sluoksnių ir praeinančių madų“. M. Bachtinas tvirtina, jog ši garsų įvairovė, yra išskirtinė romano kaip žanro savybė.
M. Bachtinas atpažįsta žodžio veiksmą, ar rašybos, kaip literatūros žodinį vaidmenį, tą, kuris reikalauja kalbėtojų ar autorių užimti atitinkamas pozicijas net jei reikia padaryti tik tokį paprastą dalyką kaip pasirinkti dialektą, kuriuo jie kalbės. Skirtingos kalbos yra dažnai atpažįstamos skirtingomis sąlygomis. M. Bachtinas duoda mums neraštingo valstiečio pavyzdį, kuris kalba bažnytine slavų kalba su Dievu, su savo šeima kalba savitu dialektu, dainuoja dainas kitų dialektu, ir bando sukurti labai aukštos klasės dialektą, kuomet jis rašo peticijas vietinėms valdžios institucijoms. M. Bachtinas teigia, kad prozos rašytojas turi priimti ir apgyvendinti šias visas kalbas savo darbuose.
Averojus
Biografija
Averojus gimė Kordoboje, kur studijavo teisę bei mediciną. Buvo Sevilijos teisėjas (kadis), vėliau – Almohadų dvaro gydytojas Maroke.
Lazy Bums
Su humoristine pop stiliaus daina „Shir habatlanim“ 1987 metais duetas laimėjo Izraelio pirminę atranką, dėl to jie išrinkti atstovauti savo šaliai 1987 m. „Eurovizijos“ dainų konkurse, vykusiame Briuselyje. Ten atlikėjai užėmė aštuntą vietą.
Varnikai (Kariotiškės)
Varnikai – kaimas Trakų rajono savivaldybėje, 5 km į vakarus nuo Kariotiškių, rytiniame Varnikų miško pakraštyje.
Plečkaitis
Šios pavardės moteriškosios giminės formos yra: Plečkaitienė (ištekėjusi moteris) ir Plečkaitytė (mergautinė pavardė), Plečkaitė.
Pavardę turi šie garsesni asmenys:
F skaičius
Diafragmos, F-diafragmų susitarimai ir ekspozicija
thumb|35 mm objektyvas su diafragminiu skaičiumi 11, ką pažymi baltas taškas virš diafragminių skaičių skalės ant apertūros žiedo. Šio lęšio apertūra kinta nuo 2.0 iki 22.
Kalnujų seniūnija
Kalnujų seniūnija – administracinis-teritorinis vienetas Raseinių rajono savivaldybės centrinės dalies pietuose.
Dysna
Dysna  – upė Lietuvoje ir Baltarusijoje; Dauguvos kairysis intakas. Ilgis 176 km (Lietuvoje 77 km). Baseino plotas 8193 km² (Lietuvoje 726 km²). miniatiūra|200px|left|Dysna Ignalinos rajone
Walter Ayoví
Karjera
Su rinktine dalyvavo, 2007 m. Copa America čempionate, tačiau netikėtai nepakviestas į.
Aromatiniai junginiai
Pakaitai ant benzeno žiedų
thumb|right|135px|[[Fenolis]]
Rynas
Geografija
Miestas išsidėstęs vaizdingose kalvotose Mozūrijos ežeryno apylinkėse tarp dviejų ežerų. Rininės kilmės uždaras Ryno ežeras su Oluvo ežeru sujungtas požeminiu kanalu, kurį iškasė kryžiuočiai.
Istorija
Seniausios gyvenvietės miesto apylinkėse siekia 4500-1700 m. iki m. e. Jeziorkų vietovėje rasti neolito akmens dirbiniai. Didžiųjų Sterlavkų pilkapiai datuojami bronzos amžiumi – 700–600 m. iki m. e. Rašytiniuose šaltiniuose, Tacito raštuose, prūsų gyvenama vietovė minima I a. Klaudijus Ptolemėjus mini čia gyvenusius galindus. XIII a. apylinkes užkariavo Vokiečių ordinas. 1377 m. Vygandas Marburgietis paminėjo ką tik pastatytą Ryno pilį. Apie pilį netrukus įsikūrė amatininkai, prekybininkai ir žemdirbiai.
Ghosts (albumas)
Albumo istorija
Donaghy įrašė antrąjį albumą be jokios įrašų kompanijos pagalbos. Albumas buvo įrašytas mažoje studijoje Prancūzijoje. Prodiuseris, kuris prodiusavo albumą „Ghosts“, James Sanger dirbo su tokiais atlikėjais kaip: U2, Keane, ir Dido. Tačiau vėliau ji pasirašė kontraktą su „Parlophone“, ir ši įrašų kompanija sudarė kontraktą su Donaghy. Savo „MySpace“ tinklalapyje Siobhan patalpino dainą „Ghosts“. Tačiau, pirmasis singlas buvo „Don’t Give It Up“. Videoklipas šiam singlui buvo nufilmuotas įvairiuose miestuose, kaip Marakeše, Saviroje, El Jadida, Maroke ir taip pat kalnuose. Tačiau singlas pirmąją savaitę pasiekė tik #72, vėliau #45 vietą Jungtinėje Karalystėje. Donaghy vėliau pasakė, jog singlo pagrindinis tikslas, buvo pasiekti ne aukštą vietą, o tiktai supažindinti klausytojus su jos muzika, ir jinai mano, kad jam pavyko. Antrasis singlas, išleistas iš „Ghosts“, buvo daina „So You Say“, kurią išleido 2007 m. birželio 18 d. Šis singlas pasiekė labai žemą poziciją – #76 Jungtinėje Karalystėje.
Van Gogo muziejus
Vagystės
1991 m. iš muziejaus buvo pavogta 20 paveikslų, tarp kurių buvo ir „Bulvių valgytojai“, tačiau po 35 minučių visi jie buvo rasti apleistame automobilyje. Keli iš jų buvo nežymiai apgadinti. 4 vyrai, tarp kurių 2 muziejaus darbuotojai, buvo nuteisti nuo 6 iki 7 metų įkalinimo bausmėmis. Manoma, kad ši vagystė buvo didžiausia šalies istorijoje nuo II pasaulinio karo.
SCO
Sco gali reikšti:
Jurkaičiai (Kelmė)
Jurkaičiai – kaimas Kelmės rajono savivaldybėje, 5 km nuo Kletiškės.
Jugoslavija Eurovizijoje
1992: Jugoslavijos Federacinė Respublika
Iširus Jugoslavijos Socialistinei Federacinei Respublikai 1991 metais, buvusios respublikos Kroatija, Slovėnija ir Makedonija paskelbė nepriklausomybę ir todėl pasitraukė iš Jugovizijos, o Serbija ir Juodkalnija susitarė išlaikyti glaudų ryšį. 1992 m. kovo 28 d. šalys, kurios vis dar (bent jau formaliai) sudarė respubliką, dalyvavo 1992 m. Jugovizijoje, kuris vyko Belgrade. Šioje atrankoje dalyvavo ne tik iš Serbijos ir Juodkalnijos, bet taip pat iš Bosnijos ir Hercegovinos atstovai.
AT226
AT226 – Austrijos Štirijos žemės, Vakarų Aukštutinės Štirijos apskričių grupės (Judenburgo, Knitelfeldo ir Murau apskričių) teritorijos (NUTS:AT) administracinių vienetų suskirstymas pagal LAU, smulkių vietinių administracinių vienetų suskirstymo į teritorinius statistinius vienetus sistemą.
Omskas
Istorija
Gyvenvietė įkurta 1716 m. kaip tvirtovė. 1768–1771 m. vietoje jos buvo pastatyta kita tvirtovė, priešingame (dešiniajame) Omės upės krante. 1782 m. gavo miesto teises, 1785 m. patvirtintas herbas. 1822 m. tapo Vakarų Sibiro general – gubernatoriaus rezidencija, ėmė augti ir įgyti didelę svarbą. XIX a. pradžioje jau buvo didelis prekybos centras, plėtrą labai paskatino Transsibiro geležinkelio tiesimas. Po 1917 m. Lenino perversmo vyko aršios pilietinio karo kovos. Įsitvirtinus sovietams, Omsko apylinkėse buvo sparčiai plėtojamas žemės ūkis. Po Stalino mirties imta plėtoti naftos pramonė.
UEFA čempionų lyga 2003–2004 m.
Trečiasis atrankos etapas (1/32 finalo)
Šiame etape pralaimėję klubai pateko į UEFA taurės turnyrą.
Otto von Bismarck
Ankstyva politinė karjera
1858 m. Frydrichas Vilhelmas patyrė priepuolį, po kurio jis liko paralyžuotas ir protiškai neįgalus. Jo brolis Vilhelmas I pradėjo valdyti Prūsiją kaip regentas. Jis atšaukė Bismarką iš Frankfurto ir paskyrė ambasadoriumi Rusijos imperijoje. Tai buvo paaukštinimas jo karjeroje, nes Rusija buvo viena iš dviejų galingiausių Prūsijos kaimynių (kita Austrija). Be to regentas paskyrė Helmuth von Moltke nauju Prūsijos Armijos štabo viršininku, Albrecht von Roon Prūsijos karo ministru ir liepė jiems reorganizuoti armiją. Šie trys žmonės per kitus dvidešimt metų pakeitė Prūsiją.
UEFA čempionų lyga 2003–2004 m.
F grupė
Galutinė lentelė:
Otto von Bismarck
„Slidusis roplių“ fondas
Tie pinigai taip pat buvo panaudoti šnipinėti princo Federiko ir Viktorijos šeimynai. Jie buvo dideli princo Alberto gerbėjai ir planavo valdyti drauge kaip princas Albertas ir karalienė Viktorija bei planavo pataisyti vykdomosios valdžios trūkumus. Kanclerio, atsakingo kaizeriui, pareigybę turėjo pakeisti britiško stiliaus ministrų kabinetas, kurio ministrai turės atsakyti Reichstagui. Vyriausybės politika turėjo būti vykdoma pasiekus bendrą ministrų susitarimą. Kad pakenktų karališkajai porai kai Vilhelmas II buvo dar paauglys, Bismarkas atskyrė jį nuo tėvų ir pradėjo globoti pats. Jis planavo jį panaudoti prieš tėvus kaip ginklą, kad išlaikytų savo valdžią. Bismarkas mokė jaunąjį princą savo pažiūrų ir nepaklusnumo tėvams. Po to jo santykiai su tėvais, ypač angle motina, tapo labai blogi.
Vokietijos imperijos kancleris
Bismarkas nerimavo dėl stiprėjančio socializmo judėjimo ir ypač Socialdemokratų partijos. 1878 m. jis įvedė antisocialistinius įstatymus. Buvo uždraustos socialistų organizacijos ir susirinkimai bei socialistinės literatūros platinimas. Jų lyderiai buvo suimami ir teisiami policijos teismuose. Bet parama socialistams vis tiek augo ir jie užimdavo vis daugiau vietų Reichstage, į kurį patekdavo kaip nepriklausomi kandidatai, nes to nedraudė Vokietijos konstitucija.
Paskutiniai metai
thumb|„Locmanas palieka laivą“ – parašas po karikatūra, išspausdinta viename Anglijos žurnale. Ne vien Anglijoje buvo abejojama, ar jaunasis kaizeris įstengs saugiai išvairuoti valstybės laivą per klastingus vandenis.
Warcraft III
The Frozen Throne
2003 m. liepos 1 d. buvo išleistas žaidimo papildymas „The Frozen Throne“, kuris pridėjo naują rasę, naujus karius, žemėlapius ir naujas kampanijas. Taip pat papildyme ištaisytos kelios klaidos.
Įsruties apskritis
Istorija
Apskrityje iki 1818 m. buvo 29 valsčiai. 1818 m. Įsruties apskrities teritorijoje sudarytos Darkiemio, Geldapės, Gumbinės, Stalupėnų apskritys. Apskrities plotas sumažėjo iki 1220 km².
Lietuviai
Oficialios statistikos duomenimis, Įsruties apskrityje (be Įsruties miesto) 1825 m. gyveno 33 680 žmonės, iš jų lietuviškai kalbančių šeimynų narių buvo 10 110 (30 %), 1852 m. (su Įsruties miestu) apskrityje gyveno 58 300 žmonių, iš jų 3890 (6,7 %) lietuvių, 1890 m. atitinkamai – 49 555 ir 1375 (2,8 %).
Mikalojus Talvošas
Biografija
Lietuvos bajorų Talvošų giminės atstovas, herbo „Łabędź“ savininkas. Stanislovo Talvošo sūnus. Dalyvavo Livonijos kare su Rusijos valstybe pulkininko laipsnyje, iš pradžių vadovaujant Lietuvos lauko etmonui, kunigaikščiui Romanui Teodorui Sanguškai, po to Lietuvos didiesiems etmonams Grigaliui Chodkevičiui ir Mikalojui Radvilai Rudajam.
Gajus Svetonijus Trankvilas
Gyvenimas
Svetonijaus tėvas buvo Svetonijus Letus (Suetonius Laetus), tikėtina, kilęs iš Hipo miesto (Hippo Regius, senovės miestas, buvęs dabartinio Alžyro teritorijoje). Pats Svetonijus buvo artimas istoriko ir senatoriaus Plinijaus Jaunesniojo draugas. Jo dėka Svetonijus gerai sutarė su imperatoriais Trajanu ir Adrianu. Plinijui einant Ponto (Mažoji Azija) prokonsulo pareigas, istorikas dirbo jo komandoje. Taip pat pas Trajaną dirbo studijų sekretoriumi (nėra žinoma, kokios tai pareigos) bei imperatoriškųjų archyvų prižiūrėtoju. Valdant Adrianui, Svetonijus buvo jo sekretorius.
122 m. Adrianas jį atleido dėl rodomos nepagarbos imperatorienei Vibijai Sabinai. Gali būti, kad vėliau istorikas atgavo imperatoriaus malonę į grįžo į tarnybą, tačiau tvirtų įrodymų, kad po 122 m. jis dar užėmė kokias nors oficialias pareigas, nėra.
Darbai
Iki šių dienų neišlikę veikalai:
Vikipedija
Vikipedijos straipsniai saugomi 370 serverių, esančių JAV, Tampoje ir Ašburne bei ES, Amsterdame, Nyderlanduose. 2014 m. duomenimis, jų išlaikymas kas mėnesį atsiėjo apie 70 tūkst. JAV dolerių. Vikipedija išlaikoma iš Vikipedijos skaitytojų bei įvairių bendrovių paaukotų lėšų. Tačiau pastarosios lėšos sudaro mažesnę dalį visų paaukotų lėšų sumos. Pavyzdžiui, „Google“ 2010 m. skyrė 2 mln. JAV dolerių. Vienas iš „Google“ įkūrėjų Sergey Brin tuo laikotarpiu apie Vikipediją atsiliepė teigiamai. Pasak jo, „tai neįkainojamas žinių lobynas“. 2015–2016 m. daugiau kaip 5 mln. Vikipedijos lankytojų, labdaros fondai ir bendrovės iš viso paaukojo 77,7 mln. JAV dolerių. „Google“, „Microsoft“, „Apple“, „PayPal“ ir kt. bendrovės bei labdaros fondai iš jų skyrė 9,5 mln. JAV dolerių.
Nuorodos, sąsajos
Be to tokie įrankiai, kaip „susiję straipsniai“ bei „susiję keitimai“, straipsnio istorijoje minimi autoriai bei jų sukurti straipsniai (įrankis „naudotojo indėlis“) gali atvesti prie ieškomos tematikos šaltinių ir kitų nuorodų. Net jeigu straipsnis dar nėra sukurtas, pasinaudojus funkcija „susiję straipsniai“, galima atrasti su ieškomo straipsnio tematika susijusią medžiagą.
Galimybė skaityti kitomis kalbomis
Elektroninė enciklopedijos forma leidžia nukopijuoti nesuprantamo kitakalbės Vikipedijos teksto dalį ir pasinaudoti internete esančiomis kompiuterinėmis vertimų programomis, kuriomis galima tą patį tekstą, interneto svetainę išversti į anglų, prancūzų, vokiečių, italų, ispanų, japonų kalbas. Pavyzdžiui, naudojantis Google pateikiamais įrankiais.
Voyager 1
Voyager 1 – bepilotis tarplanetinis JAV kosminių tyrimų erdvėlaivis, priklausantis programai „Voyager“, paleistas 1977 m. rugsėjo 5 d. „Voyager 1“ yra 733 kg svorio robotizuotas zondas, dabar esantis už Saulės sistemos ribų. Šis zondas aplankė Jupiterį ir Saturną, taip pat pirmasis nufotografavo šių dviejų planetų didžiuosius palydovus.
Pirminė „Voyager 1“ misija buvo ištirti Jupiterį, Saturną ir jų palydovus, dabartinė – saulės vėjo greičio išmatavimas ir tarpžvaigždinės erdvės sąlygų tyrimas.
Sofija Kymantaitė-Čiurlionienė
Biografija
Bendradarbiavo leidžiant almanachus ir rinkinius „Gabija“, „Aukštyn“, „Pirmasai baras“, „Lopšelis“, „Lietuvos vaikas“, „Žemaičiai“, periodiką: „Aušrinė“, „Dabartis“, „Kūrybos keliais“, „Lietuva“, „Lietuvių laikraštis“, „Lietuvos žinios“, „Moteris ir pasaulis“, „Motina ir vaikas“, „Naujoji romuva“, „Vilniaus žinios“, „Vyturys“ ir kt. Pasirašinėjo slapyvardžiais: A.S.Č., K.S., Pragiedrulis, Sofija, Z.K., S.Č.
Moldavijos kunigaikštystė
Teritorija
Moldavijos kunigaikštystė apėmė istorinius Vakarų Moldavijos ir Besarabijos regionus, į jos sudėtį taip pat įėjo Pokutijos, Budžako ir Bukovinos teritorijos dabartinėse Moldovos Respublikoje, Ukrainoje ir Rumunijoje. Rytine kunigaikštystės riba buvo Dniestras nuo pat aukštupio iki Dniestro limano. Juo ėjo siena iš pradžių su Aukso Orda, po to su Abiejų Tautų Respublika, dar vėliau su Rusijos imperija. Pietuose ir pietryčiuose kunigaikštystė turėjo priėjimą prie Juodosios jūros, tačiau šią teritoriją dažnai užimdavo kaimyninės valstybės. Pietuose siena su Valakija, o vėliau Osmanų imperija ėjo Kilijos protaka Dunojaus deltoje, toliau Dunojaus, Sireto ir Milkovo upėmis. Ties Karpatų kalnais siena suko į šiaurę ir toliau ėjo Karpatų viršūnėmis. Čia Moldavijos kunigaikštystė ribojosi su Transilvanija ir Vengrija.
Įkūrimas
XIII a. I pusėje Haličo hegemoniją regione užbaigė Mongolijos imperija, ir regonas tapo buferine zona, skiriančia Vengrijos karalystę vakaruose nuo Aukso ordos rytuose. Vengrija buvo suinteresuota šiuo regionu, kadangi norėjo čia įdiegti katalikybę. 1353 m. Vengrijos karalius Liudvikas I pasiuntė valakų kilmės Maramurešo kunigaikščio Dragošo vadovaujamą ekspediciją į Moldovą, kur jis įsitvirtino Bajos vietovėje. Netrukus kitas valakų kilmės vaivada, Bogdanas I perėjo Karpatus ir įkūrė nuo Vengrijos nepriklausomą Moldavijos kunigaikštystę.
Osmanų vasalė
Valdant Fanariočiams teritorija vis mažėjo. 1774 m. Austrija užėmė Bukoviną, o 1812 m. Bukarešto taika Besarabija ir dalis Šiaurės Bukovinos atiteko Rusijai (ten vėliau suformuota Moldavija). Likusi Moldova pasiliko Turkijai. Moldavijos kunigaikštystė ne kartą sudarinėjo karinę politinę sąjungą su Rusijos imperija, nes ši rėmė jos išsivadavimo kovą.
Vytautas Landsbergis
Visuomeninė ir pedagoginė veikla
1969 m. apsigynė mokslo kandidato disertaciją „M. K. Čiurlionio kompozitoriaus kūryba“.
Konotacija
Pavyzdžiai
Lietuvių kalboje yra daug tokių žodžių, kurių vaizdingumas susilydęs su emocingumu. Pvz., ne pjauna, bet riekia duoną (siekiama vaizdingumo); ne velnias, bet raguotasis (siekiama sušvelninti reikšmę); ne žiūri, bet spokso į vitriną (siekiama išreikšti neigiamą emociją).
Rukainių valsčius
Rukainių valsčius – buvęs administracinis-teritorinis vienetas dabartinės pietryčių Lietuvos teritorijoje. Centras – Rukainiai.
Furjė eilutė
Furjė eilučių apibrėžimas
Specialiu atveju, kai f(x) reikšmės yra realieji skaičiai, galima keisti
ekvivalenčiu f(x) vaizdavimu kaip begalinę tiesinę funkcijų ir  kombinaciją:
JakB-12,7
Naudojimas
Vėliau sraigtasparniuose Mi-24 šiuos kulkosvaidžius pakeitė efektyvesnės prieš lengvai šarvuotus taikinius automatinės patrankos – sukiojama GŠ-23L ir fiksuota GŠ-30K.
Kevin-Prince Boateng
Gimė vokietės ir ganiečio šeimoje Berlyne. Kevinas turi du brolius – Džordžą ir Žeromą. Visi broliai atstovauja skirtingoms nacionalinėms rinktinėms – Ganai, Nyderlandams ir Vokietijai.
Kevinas Princas Boatengas žaidė įvairaus amžiaus Vokietijos jaunimo rinktinėse, dalyvavo jaunimo čempionatuose. 2006 m. Ganos futbolo federacija siūlė žaidėjui žaisti už Ganą 2006 m. pasaulio čempionate, bet Boatengas nesutiko. 2009 m. nesulaukęs pasiūlymų žaisti už Vokietiją, Boatengas priėmė Ganos pasiūlymą žaisti už savo tėvo gimtinę. Žaidėjas debiutavo Ganos rinktinėje 2010 m. draugiškose varžybose prieš Latviją. 2010 m. pasaulio čempionate įmušė įvartį aštuntfinalyje į JAV rinktinės vartus.
Andriškiai
Andriškiai – kaimas Vilkaviškio rajono savivaldybėje, prie kelio. Anksčiau kaime buvo Žaliosios Vinco Žemaičio pagrindinė mokykla, Žaliosios biblioteka ir paštas (LT-70073). Į rytus nuo kaimo auga Žaliosios miškas.
Miškinė sidabražolė
Miškinė sidabražolė (Potentilla erecta) – erškėtinių (Rosaceae) šeimos, sidabražolių (Potentilla) genties augalas.
Šadžiūnai (Lazdijai)
Šadžiūnai – kaimas Lazdijų rajono savivaldybėje, 7 km nuo Lazdijų.
Samizdatas
Terminą samizdat sugalvojo N. Gloskovas, jaunosios kartos poetas. Jo moderni poezija nebuvo viešai spausdinama. Jis pats mašinėle spausdindavo kūrinius ir dalindavo savo draugams. Ant vieno tokio savo kūrinio parašyta „pats save išleidžia“. Pirminis principas – pats platinu, pats išduodu.
Leonas Jasinskas (1922)
Biografija
1952–1993 m. VU dėstytojas, 1967–1969 m. Ekonomikos fakulteto, 1969–1976 m. Pramonės ekonomikos fakulteto dekanas, 1966–1967 m. Liaudies ūkio ekonomikos, 1968–1976 m. Ekonomikos istorijos ir geografijos katedros vedėjas; 1958 m. docentas. 1957–1960 m. dar ir Liaudies ūkio tarybos Planavimo ekonominio, nuo 1958 m. Planavimo gamybinio skyriaus viršininkas.
Tenerifė
Savivaldybės
Tenerifė padalinta į 31 savivaldybę:
Vandenvardis
Lietuvos vandenvardžiai
Lietuvos vandenvardžiai ištirti darybos, kilmės ir semantikos aspektais. Būdingiausia daryba – priesaginė (52 %), taip pat yra priesaginių (~16 %), genityvinių (~11 %), substantyvinių (~8 %), galūninių vedinių (~8 %).
Nyderlandų vėliava
Istorija
Pirmoji Nyderlandų vėliava buvo oranžinės, baltos ir mėlynos spalvų. Oranžinė spalva – dėl to, kad sukilimo vadas Vilemas Oranietis, vėliau tapęs pirmuoju nepriklausomų Nyderlandų valdytoju, buvo kilęs iš vokiškosios Nasau dinastijos ir paveldėjęs dar savo dėdės Pietų Prancūzijoje įsigytą Oranžo (Orange) kunigaikštystę. Iš čia kilo jo ir palikuonių vardas Oranžietis arba Oranietis. Beveik po šimto metų, 1689-aisiais, jo įpėdinis valdytojo poste Vilemas III Oranietis (1650–1702) tapo ir Anglijos karaliumi Viljamu III, 1690 m. Šiaurės Airijoje sumušė prancūzų remiamus sukilėlius katalikus, ir nuo to laiko Airijoje gyvenantys protestantai iki šiol švenčia Oranžinę dieną (Orange day). Oranžinę spalvą rasime ir šiandieninėje Airijos vėliavoje, tačiau pačių Nyderlandų vėliavoje jos nebeliko – nuo XVII a. ją pakeitė raudona. Nėra tikrai žinoma, kodėl taip nutiko. Vienų nuomone oranžinė spalva pamažu virto raudona dėl dažų gamybos sunkumų, kitų teigimu, dėl to, kad Oraniečių dinastija prarado populiarumą, kuo, aišku, sunku patikėti, nes ir šiandien ši dinastija sėkmingai tebevaldo šalį.
Būlio algebra
Būlio algebra matematikoje
Matematikoje Būlio algebra apibrėžiama kaip algebra (B, *, +, ¬, 0, 1), kurią sudaro aibė B, turinti mažiausiai 2 elementus (0, 1), kurioje apibrėžtos tokios 3 operacijos: IR operacija (konjunkcija, loginė daugyba), ARBA operacija (disjunkcija, loginė sudėtis), NE operacija (inversija, neigimas).
Loginiai kintamieji
Loginiai kintamieji (dar vadinami binariniais) gali turėti tik dvi reikšmes – 1 (taip) ir 0 (ne). Su jais galima atlikti logines operacijas. Elementarios loginės operacijos su vienu, dviem loginiais kintamaisiais yra vadinamos unarinėmis (vieno kintamojo) ar binarinėmis (dviejų kintamųjų) loginėmis operacijomis. Loginė operacija paprastai užrašoma formule arba jai sudaroma funkcijos būvio (teisingumo) lentelė.
Loginės operacijos
Visos kitos operacijos gali būti išreikštos šiomis pagrindinėmis operacijomis. Visoms operacijoms išreikšti pakanka ir dviejų pagrindinių veiksmų (būtina operacija NE, viena iš likusių dviejų operacijų (IR arba ARBA) yra perteklinė. Tačiau tuomet formulės tampa sudėtingesnės.
Sudavskiai
Sudavskiai – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimo apylinkėse yra Sūduvos kalnai.
Apaštališkoji nunciatūra
Istorija
XVI amžiuje nunciatūros atsirado kaip nuolatinės institucijos katalikiškuose dvaruose, pavyzdžiui, pas Habsburgus Vienoje ir Grace bei pas Kelno kurfiurstą. Pirmoji nuolatinė nunciatūra atsirado 1529 m. karaliaus Ferdinando I dvare Vienoje.
Rusų kalbos gramatika
Linksniavimas
Žr. lentelę prie daiktavardžio.
Pastabos:
Įvardis
кто – kas (žmogus), что – kas (daiktas, dalykas); что tariama што.
Kai prieš įvardžio он, она, оно linksnius (išskyrus vardininką) eina šalia esantis prielinksnis, įvardis pradžioje turi н. Prielinksninio linksnio atveju įvardis visada eina iškart po prielinksnio.
Padagai (Biržai)
Padagai – kaimas Biržų rajono savivaldybėje, 31 km į pietus nuo Biržų.